Arnolf Lyngstad

Arnolf Johannes Lyngstad (født 12. april 1925 på Sparbu i Nord-Trøndelag, død 23. januar 2016 i Verdal) var en norsk lærer og politiker (KrF).

Han vokste opp i Sørli som sønn av småbruker Ole Lyngstad og Ida Østnor. I 1953 giftet han seg med lærerinne Svanhild Aasen fra Inderøy, som han fikk tre sønner med, deriblant stortingsrepresentant Arne Lyngstad.

Etter eksamen ved Levanger lærerskole i 1951 var han lærer ved Ness skole i Verdal og timelærer ved Verdalsøra barneskole og Bakketun folkehøgskole. Arnolf Lyngstad var rektor ved Ness skole de siste 15 årene før han avgikk med pensjon i 1991. Arnolf og Svanhild Lyngstad underviste sammen ved skolen i 41 år, og var i 20 år de eneste lærerne ved skolen. 

Sammen med ektefellen var han involvert i kristelige organisasjoner og misjonsarbeid, og var blant annet formann i soknerådet. Lyngstad var medlem av Verdal kommunestyre og formannskap i flere perioder og formann i Nord-Trøndelag KrF 1964–1968 og 1973–1974.

Ekteparet Lyngstad ble i 1993 tildelt Kongens fortjenstmedalje i sølv for sitt samfunnsnyttige virke.

Referanser 

KrF-politikere i Nord-Trøndelag
Lokalpolitikere i Verdal
Norske pedagoger
Kongens fortjenstmedalje i sølv
Personer fra Lierne kommune
Fødsler i 1925